**Figures retòriques. Activitats**

1. **Identifica les figures retòriques:**

1. Barques passaven de cançons plenes:

2. La taverna era un podrimener de fum, de pudors, de mirades begudes, de

braços, de cames, de boines, de luxúria i de cobdícies suggerides:

3. Treu-te la capa –li demana ella-

Treu-te la capa que et veuré més gran

Treu-te el mantó que et veuré més bella:

4. Un arbre ajagut és el Pirineu:

5. No és l’amor un sentiment noble?:

6. Encalmada, en aquest difícil somni, tota la mar m’acompanya i escolta:

7. El fil d’argent que paraven les aranyes:

8. I les noies somriuen amb un somriure dolç:

9. Bomba incendiària (referint-se a una cigarreta mal apagada):

10. La fosca nit:

11. Mans fredes? Cacaolat calent (Cacaolat):

12. Pastes Gallo, passió per la pasta, passió pel que és sa (pastes alimentàries):

13. Nestlé és una capsa de sorpreses (bombons):

14. El silenci quiet:

2. **Identifica les figures retòriques:**

1. Cansada, pren la copa de bella transparència

on **juguen aires, núvols**,

solcant un **blau camí**,

i riu, sabent que a l’aigua mesurarà amb ciència

el raig de la llimona, la mel de romaní.

2. **Missatger de la nit, el rat-penat**

vola silenciós i adelerat,

del capvespre en la vaga claredat.

I es perd obscurament, espectre alat,

al lluny, de soledat en soledat.

3. Semblava el rei d’aquella solitud

i enllà del prat virginalment florit

caminava amb pesada lentitud,

gloriosament banyut,

superbament fornit,

**com una** **gran muntanya dins la nit**,

de sota les estrelles del cel blau,

tràgic i resignat **com un esclau**.

4. Salut, **oh pi de la carena**,

**dolç monument de l’horitzó**;

salut, marina visió,

oh pi menut de nostra arena;

5. Del cirerer ni veuen l’ombreig i l’abundor.

6. M’exalta el nou i m’enamora el vell.

7. Aleshores, sense donar-me ni temps de respirar, em va donar un paper.

3. **Identifica les figures retòriques:**

1. i era la mar cinyell (=CINTURÓ) de l’horitzó:

2. Déu meu, on és l’antiga tranquil·litat del món?:

3. A la prova d’ Història de l’Art han fet analitzar un Dalí:

4. S’obre la vela com una ala al sol:

5. I ara què cerques? / I ara què cerques?:

6. i on se troba o se retroba *aquest amor que ens traí*?:

7. Escolta la seva melodia més tendra:

8. L’encesa flama del desig:

9. D’ ella la presència en vull només:

10. De la boirina del pensar

tota il·luminada

una paraula salta: