|  |  |  |  |  |  |
| --- | --- | --- | --- | --- | --- |
|  | **COL·LEGI INTERNACIONAL SEK-CATALUNYA**  **ÀMBIT LINGÜÍSTIC** | | | | |
| **Llengua catalana i literatura**  **3r ESO** | **Treball *El gat negre i altres relats*** | **A:** | **B:** | **C:** |

**1.** Fes un breu resum de la vida de l’autor que inclogui les seves experiències vitals més rellevants i les seves obres més significatives.

**2.** En quina persona estan narrats tots els contes d*’El gat negre i altres relats*?

**3.** Malgrat que tots els relats estan narrats en la mateixa persona, hi ha diferències entre els narradors. Quines diferències observes entre el narrador d’*El pou i el pèndo*l i el d’*Els assassinats de la* rue *Morgue*?

**4.** En alguns dels relats els escenaris han esdevingut una mena de personatge. Quina funció fan dins la narració els escenaris d’*El pou i el pèndol* i *La caiguda de la casa Usher*?

**5.** Llegeix el començament dels relats següents i indica què et suggereix cadascun d’ells:

a) «L’extraordinàriament estranya, i alhora casolana, història que estic a punt d’escriure, ni demano ni espero que la cregueu.» (*El gat negre*, p. 9)

b) «Estava desfet..., desfet fins a la mort dins aquella llarga agonia; i quan finalment ells em van deslligar, i se’m va permetre de seure, vaig sentir que els sentits m’abandonaven. La sentència —terrible sentència de mort— va ser el darrer so que va arribar clar a les meves orelles.» (*El pou i el pèndol*, p. 103)

c) «Hi ha temes que presenten un interès apassionant, però que són del tot horribles per als propòsits de la ficció legítima.» (*L’enterrament prematur*, p. 129)

d) «Naturalment, no puc pretendre que sigui digne de meravella el fet que el cas extraordinari del senyor Valdemar hagi causat discussió» (*La veritat sobre el cas del senyor Valdemar*, p. 153)

e) «Durant tot un dia de tardor, gris, pesant, profund quan els núvols planen opressius en un celbaix, havia cavalcat tot sol i travessat una regió singularment desolada; i al capdavall vaig trobar-me, al capvespre, davant de la malenconiosa casa Usher.» (*La caiguda de la casa Usher*, p. 225)

**6.** Indica amb quina d’aquestes afirmacions sobre el començament dels relats estàs d’acord i a continuació justifica-la.

- Marca el to del tipus de relat al qual dóna pas i ens prepara per a una lectura determinada.

- No hi ha cap relació entre el to del començament i el to de la narració.

**7.** Llegeix novament les cinc primeres línies *d’El pou i el pèndol* i de *La caiguda de la casa Usher*.

a) Quins adjectius i complements del nom utilitza Poe en el *El pou i el pèndol*? Quin tipus de relat introdueixen?

b) Quin tipus de relat esperes llegir a partir dels adjectius utilitzats en *La caiguda de la casa Usher*?

**8.** Escull un dels contes (excepte el conte “El gat negre”)i fes les activitats següents:

a) Resumeix-ne l’argument.

b) Digues quin són el tema i els subtemes del relat.

c) Indica qui és el protagonista del relat i descriu-ne breument el caràcter i la situació personal.

**9.** Ara que ja has entrat en l’univers de Poe, et proposem les activitats següents:

a) Busca el significat dels mots següents, que fan referència a les característiques principals de la seva obra, i justifica’ls amb exemples trobats en el text:

– terror:

– truculent:

– suggestió:

– anàlisi:

– agonia:

**CRITERI A (COMPRENSIÓ I PRODUCCIÓ)**

|  |  |
| --- | --- |
| **0** | L’alumne no assoleix cap dels nivells especificats pels descriptors que figuren a continuació. |
| **1-2** | L’alumne comprèn i analitza el contingut, significat i importància dels relats de Poe de manera **molt limitada**. El seu treball presenta **poc o** **cap grau** de detall, desenvolupament i fonament. Comprèn (i comença a analitzar-los) poc o gens alguns dels efectes de les eleccions de l’autor en el destinatari Expressa de manera **molt limitada** una resposta personal i pertinent a les qüestions sobre la novel·la. |
| **3-4** | L’alumne comprèn i analitza el contingut, significat i importància del relats de Poe de manera **limitada**. El seu treball presenta un grau **insuficient** de detall, desenvolupament i fonament. A vegades comprèn (i comença a analitzar-los) alguns dels efectes de les eleccions de l’autor en el destinatari. Expressa de manera **limitada** una resposta personal i pertinent a les qüestions sobre la novel·la. |
| **5-6** | L’alumne comprèn i analitza el contingut, significat i importància dels relats de Poe en **un grau suficient**. El seu treball presenta un **grau adequat** de detall, desenvolupament i fonament. Comprèn, comença a analitzar-los i **és conscient** dels efectes de les eleccions de l’autor en el destinatari. Expressa en grau **suficient** una resposta independent i informada a les qüestions sobre la novel·la. |
| **7-8** | L’alumne presenta una **bona** comprensió i anàlisi del contingut, significat i importància dels relats de Poe. El seu treball presenta un grau **considerable** de detall, desenvolupament i fonament. Demostra una bona comprensió (i els comença a analitzar) dels efectes de les eleccions de l’autor en el destinatari. Expressa una **bona** resposta independent i informada a les qüestions sobre la novel·la. |
| **9-10** | L’alumne presenta una comprensió i anàlisi **perceptius** del contingut, significat i importància dels relats de Poe. El seu treball **sempre** presenta **detalls** il·lustratius, desenvolupament i fonament. Demostra una comprensió **perceptiva** (i els comença a analitzar) dels efectes de les eleccions de l’autor en el destinatari. Comença a expressar de **manera perceptiva** una resposta independent i informada a les qüestions sobre la novel·la. |

**CRITERI C**

|  |  |
| --- | --- |
| **0** | L’alumne no assoleix cap nivell especificat pels descriptors que figuren a continuació. |
| **1-2** | El registre i l’estil de la llengua **no** s’adeqüen al context i a la intenció: narrar, descriure, analitzar i informar. **No** utilitza la llengua amb la precisió adequada. Els errors als usos de la gramàtica i sintaxi són molt freqüents. l’ús de l’ortografia presenta errors **molt freqüents** que dificulten **constantment** la comprensió. |
| **3-4** | **Només a vegades** l’alumne utilitza la llengua en un registre i en un estil adequats al context i a la intenció: narrar, descriure, analitzar, explicar i informar. **A vegades** utilitza la llengua amb la precisió adequada. Els errors de gramàtica i sintaxi són **freqüents**. L’ús de l’ortografia presenta errors **freqüents** que **dificulten** la comprensió |
| **5-6** | L’alumne utilitza **amb freqüència** la llengua en un registre i en un estil adequats al context i a la intenció: narrar, descriure, analitzar, explicar i informar. Utilitza **amb freqüència** la llengua amb la precisió adequada. **A vegades** presenta errors en l'ús de la gramàtica i sintaxi. Fa **alguns** errors d’ortografia i aquests **a vegades** dificulten la comunicació. |
| **7-8** | L’alumne **sempre** utilitza la llengua en un registre i en un estil adequats al context i a la intenció: narrar, descriure, analitzar, explicar i informar. Utilitza **sempre** la llengua amb la precisió adequada. L'ús de la gramàtica i sintaxi és **correcta**. L’ús de l’ortografia és **adequat** i **poques vegades** dificulten la comprensió. |
| **9-10** | L’alumne utilitza **amb domini** la llengua en un registre i en un estil adequats al context i a la intenció: narrar, descriure, analitzar, explicar i informar. **Domina** la llengua amb la precisió adequada. L'ús de la gramàtica i sintaxi és **molt** **correcte**. L’ús de l’ortografia és **correcte** i **gairebé mai** dificulten la comunicació. |